Jyllandsposten, 1839-04-22
Betænker man nu, at Statsgielden, som 1807 var 107 Millioner, istedetfor i 28 Aar indtil 1835 aarliifølge Kongens Villie at aftage 1 Million, hvorved Gjelden 1835 altsaa kun havde beløbet sig til 79 Millioner, tverimod saadan Formindskelse i disse 28 Aar er bleven forøget med 23 Millioner, hvorved Gielden steeg indtil 130 Millioner, da har man vistnok saameget mere Grund til at ængstes over Landets financelle Forfatning, som dette Tidsrum kun betegnedes med Fred og for Landet heldige Aar. Var Kongens Villie derfor bleven opfyldt i Henseende til Gieldens Afdrag af en Million aarlig, istedetfor at den i dette Tidsrum af 28 Aar forøgedes, da havde Statens Gield i Aaret 1835, været 51 Millioner mindre, end den nu andrager. Man seer heraf, hvilke skadelige Følger det fører med sig foret Land, at mangle Offentlighed i Statsregnskabet; thi havde dette ved aarligt detailleret Finants budget siden Jnstitutionen af Nationalbanken fortsat været Folket overgivet til Undersøgelse og Bedømmelse, havde man vistnok forlængst seet mange gavnlige Forslag og Andragender ingivet til Regjeringen med nærmest Hensyn paa Finantsbestyrelsen, om hvis Administration man i saa mange Aar henlevede i fuldstændig Uvidenhed, uden engang at ane, i hvad Forhold Statsgjelden forøgedes, ligesom man endnu ei kan have nogen bestemt Mening om Finantstilstanden i det Hele, eftersom Finantsberetningerne saavel mangle Opførselsen, af Statens samtlige Beholdninger, som Skatterestancerne, hvorfor, som det hedder, Regnskabet mangler baade Hoved og Hale. Af største Vigtighed er det derfor, hvad der blev bemærket i den roeskildske Stænderforsamlings Finantspetition, at lade et saadant Finantsbudget begynde med "Fortegnelse over alle Finantsvæsenets Kassebeholdninger, udestaaende Fordringer, Gjeldsbeviser og Restancer for alle foregaaende Aar; thi uden saadanne Data kjender man ei de sande Forhold, og allermindst, naar man i et enkelt Aar, som 1834, mangler enhversomhelst Oplysning, da den calculatoriske Oversigt for 1835, som bekjendt, kun indeholdt Gjennemsnitssummen for Aarene 1829-1833, inclusive. Det mangelfulde i Finantsregnskabet for 1837 fremhæver Folkebladet ved at bemærke, at man dog gjerne kunde levere en langt mere detailleret Oplysning, end som er skeet, ved de Udgivter, der ere opførte i Finantsberetningen; og man er enig med Finantsbestyrelsen om, at en aldeles fuldstændig Oplysning om de forskjellige Udgivters Størrelse alene erholdes ved ogsaa at medtage de separate Fonds, hvilken Kundskab Finantsministeren selv erklærer for en nødvendig betingelse for at have en detailleret Oplysning om Udgivternes Størrelse i de enkelte Grene" - hvorom i Folkebladet bemærkes - denne efter sin Stilling ikke synes at kunne undvære."Der gjøres nu her den bestemteste Forskjel paa de løbende Jndtægter og Capitalformuen, som begge ere anførte under Et i Beretningerne, skjøndt de i deres Væsen ere grundforskjellige, ved Sammenblandelsen kun umuliggjør en betydelig Oversigt over Statens financielle Forfatning. Naar derfor den hele Jndtægt i 1835 beregnes til 14,884,000 Rbd., vil den virkelige Jndtægt kun befindes at være 12,962,000 Rbd. naar fradrages: Afdrag paa Activerne, overskydende Jndtægt af ældre Restancer og det paa Vestindien modtagne Depositum, som sammenlagt udgjør 1,922,000 Rbd. Den hele Jndtægt 1836 er beregnet til 13,888,000 Rbd., hvorimod den virkelige kun udgjør 13,241,000 Rbd. naar fradrages 647,000 i Afdrag paa Activerne og Overskud af Restancer. Ligesom hele Jndtægten 1837 er beregnet til 14,257,000 Rbd., medens den virkelige kun udgjør 13,792,000, naar fradrages 465,000 Rbd., som udgjør Afdrag paa Activerne og Overskud af Restancerne. Naar man nu ikke medregner Afbetalingerne paa Statsgielden, have de øvrige Udgivter udgjort i 1835 - 13,289,000 Rbd., i 1836 - 13,547,000 og i 1837 – 13,177,000 Rbd., som for disse 3 Aar, beløber en Udgivt af 40,013,000 medens Jndtægten i bemeldte Aar kun udgjør 39,995,000 eller et Minus, af 18,000 Rbd. - Seer man nu hen til, at der er udgivet til Afbetaling paa Gielden i 1835958,000 Rbd. i 1836 - 709,000 og i 1837 – 880,000 Rbd., som tilsammen udgjør 2,547,000 Rbd., medens der i samme 3 Aar er indtaget i Afdrag paa Activerne, Overskud af Restancerne og Depositum fra Vestindien 3,034,000 Rbd., resulterer heraf, at der er mere indtaget: 487,000 Rbd. Det hedder derfor i Folkebladet: "naar vi da saaledes til de aarlige Udgivter lægge Afbetalingerne paa Statsgielden, bliver Status følgende: den virkelige Jndtægt i Aarene 1835, 1836 og 1837, Activbeløbene m. m. fradragne - 39,995,000 Rbd. og den hele Udgivt, Afbetalingerne paa Statsgielden indbegrebne. 42,560,000 Rbd., altsaa Deficit - 2,565,000 Rbd., hvilken Sum i Folkebladet er anført foruden med Tal endvidere med store Bogstaver, for at man ei skal tage Feil.